Source: http://www.jamijarvi.fi/kunta/paatoksenteko/poytakirjat/kunnanhallitus/getfile.php?file=40
Timestamp: 2017-11-22 14:38:04+00:00

Document:
kh11112003
Kunnanhallitus KOKOUSKUTSU 19/2003
Laatimispäivämäärä: 05.11.2003
Aika 11.11.2003 kello 19.00
Käsiteltävät asiat 311 §	KOKOUKSEN LAILLISUUS JA PÄÄTÖSVALTAISUUS	Sivu 331
312 §	PÖYTÄKIRJAN TARKASTAJIEN VALINTA Sivu 331
313 §	KAUPPAKIRJAN HYVÄKSYMINEN /ARKKITEHTUURITOIMISTO OLLI TAPIO KY	Sivu 332
314 §	KOTIPALVELUAUTON MYYMINEN Sivu 333
315 §	PÖYTÄKIRJOJEN TIETOON SAATTAMINEN Sivu 334
316 §	TIEDOKSI SAATETTAVAT ASIAT	Sivu 335
317 §	YHTEISTYÖSOPIMUKSEN HYVÄKSYMINEN SATAKUNNAN AMMATTIKORKEAKOULUN KANSSA/JÄMI JUKOLA 2004	Sivu 336
318 §	TALOUDEN TOTEUTUMINEN AJALLA 1.1.-30.9.2003	Sivu 337
319 §	PERHEPUISTON (NARVIN) ALUEEN ALUEKAAPELOINTIA KOSKEVIEN TARJOUSTEN KÄSITTELY	Sivu 338
320 §	HYVÄ PORSAS -HANKKEEN JATKOAIKA JA JATKORAHOITUS	Sivu 339
321 §	LAUSUNNON ANTAMINEN VAPO OY:N YMPÄRISTÖLUPAHAKEMUKSESTA	Sivu 340
322 §	ASEMAKAAVAN MUUTOS (KIRKKOTIE)Sivu 342
323 §	SOSIAALI- JA TERVEYDENHUOLLON VALTIONOSUUDEN TARKISTUKSEN TIETOON SAATTAMINEN	Sivu 343
324 §	SUUNNITTELUTARVERATKAISU/SKÖNÖN SAFARIT OY	Sivu 344
325 §	VAAKUNAN KÄYTTÖOIKEUS/JÄMIN JÄNNE Sivu 345
326 §	KUNNAN EDUSTAJAN NIMEÄMINEN SATAKUNNAN PELASTUSLAITOKSEN POHJOIS-SATAKUNNAN TOIMIALUEEN TYÖRYHMÄÄN Sivu 346
327 §	TUOTANTO- JA MAINOSSOPIMUS/TAMPERE TV	Sivu 348
Kunnanhallitus KOKOUSPÖYTÄKIRJA 19/2003
KOKOUSAIKA 11.11.2003 kello 19.00 - 20.36
ASIAT §§ 311 - 328
311 §	KOKOUKSEN LAILLISUUS JA PÄÄTÖSVALTAISUUS
Ehdotus: Pöytäkirjan tarkastajiksi valitaan tarkastusvuorossa olevat Juhani Rajala ja Tapio Rajalahti.
313 §	KAUPPAKIRJAN HYVÄKSYMINEN/ARKKITEHTUURITOIMISTO OLLI
TAPIO KY
Jämijärven kunnan ja Arkkitehtuuritoimisto Olli Tapio Ky:n välillä on allekirjoitettu 27.10.2003 kauppakirja. Liite nro 313.1.
Kauppakirjalla Jämijärven kunta myy Jämin asemakaava II:n kortteli n:o 207 tontin n:o 3. Em. on määräala Jämijärven kunnan omistamasta määräalasta Narvi -nimistä tilaa RN:o 13:4 Jämijärven kunnan Jämijärven kylässä.
Määräalan pinta-ala on noin 894 m².
Kauppahinta on 7000 euroa.
Ehdotus:	Kunnanhallitus hyväksyy Jämijärven kunnan ja Arkkitehtuuritoimisto Olli Tapio ky:n välisen kauppakirjan oheisen liitteen mukaisesti.
Perusturvalautakunta 95 §	17.10.2003
314 §	KOTIPALVELUAUTON MYYMINEN
Kotipalveluauto on ollut myytävänä Pohjois-Satakunta ja Kankaanpään Seutu lehdissä. Määräaikaan mennessä jätettiin 7 tarjousta. Tarjouksen jättivät:
Jarkko Heiskala	2.200 €
Mika Viikeri	2.000 €
Sami Kalli	1.500 €
Ville Lahdensivu	1.300 €
Kari Salmi	1.256 €
Ilkka Klinga	1.200 €
Kari Jokisalo	610 €
- vuosimallia 1991
- ajettu 120.000 km
- moottori 1,9 l
- välitön huollon tarve: kyljessä kolhuja ja kansiviallinen.
Ehdotus:	Perusturvalautakunta päättää myydä kotipalveluauton Jarkko Heiskalalle 2.200 euron kauppahinnasta sekä saattaa asian kunnanhallitukselle tiedoksi.
Ehdotus:	Kunnanhallitus hyväksyy suoritetun toimenpiteen kotipalveluauton myymiseksi Jarkko Heiskalalle 2.200 euron kauppahinnasta
315 §	PÖYTÄKIRJOJEN TIETOON SAATTAMINEN
- Maaseutulautakunta	21.10.2003
- Tekninen lautakunta	07.10.2003
- Sivistyslautakunta	09.10.2003
316 §	TIEDOKSI SAATETTAVAT ASIAT
- Kankaanpään kaupunki: Pöytäkirjanote, Aluearkkitehtitoimintaa koskevan sopimuksen uudistaminen
- Radiolinja: Avausvahvistus, yrityspalvelusopimus
- TE-keskus: Päätös tuen maksamisesta kehittämishankkeelle
- Satakuntaliitto: Maakuntahallitus hyväksyi maakuntaohjelman toteuttamissuunnitelman 2004- 2005
- Pohjola: Lakisääteisen tapaturmavakuutuksen erikoismaksun tarkistus
- TE-keskus: Satakunnan työllisyyskatsaus 9/2003
- Lounais-Suomen ympäristökeskus: Päätös avustuksen maksamisesta EU:n tavoite 2 -ohjelman 2000-2006 hankkeelle
317 §	YHTEISTYÖSOPIMUKSEN HYVÄKSYMINEN SATAKUNNAN AMMATTIKORKEAKOULUN KANSSA/JÄMI JUKOLA 2004
"Jämi-Jukola tunnetuksi tekeminen 2004" -projektin hallinnoinnista vastaa Jämijärven kunta.
Projektiin liittyen on laadittu yhteistyösopimus Satakunnan ammattikorkeakoulun kanssa.
Sopimus käsittää kilpailun mediakeskuksen suunnittelun, organisoinnin ja toiminnan sekä kisalehden toteuttamisen.
Asia ilmenee tarkemmin liitteestä nro 317.1.
Ehdotus: Kunnanhallitus hyväksyy oheisen liitteen mukaisen sopimuksen.
318 §	TALOUDEN TOTEUTUMINEN AJALLA 1.1.-30.9.2003
Esityslistan liitteenä on talouden toteutuminen ajalla 1.1.-30.9.2003. Liite nro 318.1.
Vertailutietona on tilanne vastaavana ajankohtana edellisenä vuonna.
Tekninen lautakunta	160 §	19.08.2003
319 §	PERHEPUISTON (NARVIN) ALUEEN ALUEKAAPELOINTIA KOSKEVIEN TARJOUSTEN KÄSITTELY
Tekninenltk 160 §	Perhepuiston (Narvin) alueen aluekaapeloinnista pyydettiin tarjoukset seuraavilta urakoitsijoilta:
- Keskus Veljet Oy
- Sähköliike Sillanmäki Oy
- Vilho Mannila
- Kankaanpään Puhelin Oy
Tarjousten jättöaika päättyi 21.07.2003 klo 15.00.
- Keskus Veljet Oy	28.097,79 € (alv 0%)
- Sähköliike Sillanmäki Oy	22.571,00 € (alv 0%)
Tarjousten avaamisen suorittivat 21.07.2003 klo 15.05 Pentti Virtanen ja Tuula Koskinen.
Päätös:	Hyväksyttiin Sähköliike Sillanmäki Oy:n tarjous.
KH 319 §
Perhepuiston kaavateihin varattua määrärahaa säästyy urakkahinnan selvittyä.
1) merkitä asian tiedokseen
2) että aluekaapeloinnin kustannukset katetaan perhepuiston kaavateiden rakentamisesta säästyvillä määrärahoilla.
320 §	HYVÄ PORSAS -HANKKEEN JATKOAIKA JA JATKORAHOITUS
Hyvä porsas-hanke on Etelä ja Keski-Suomessa kaksi vuotta toiminut sikaterveyshanke. Tavoitteena on ollut alueen sikaloiden tautitilanteen kartoittaminen ja saaminen terveysluokituskelpoisiksi. Kohdetauteina ovat olleet porsasyskä, kapi ja sikadysenteria. Näistä porsasyskä levinneisyytensä, tartuntaherkkyytensä ja vaikutustensa vuoksi on ollut pääkohde työssä. Hanke on saanut rahoituksen Hämeen TE-.keskuselta ylimaakunnallisena ALMA-hankkeena. Hanketta ovat olleet rahoittamassa myös kaikki alueella toimivat merkittävät sianlihaa hankkivat yhtiöt sekä alueelta 55 kuntaa, joissa sianlihatuotantoa on keskimääräistä enemmän. Hyvä porsas -hanke hallinnoin Lihateollisuuden Tutkimuskeskus LTK osuuskunta Hämeenlinnassa.
Hyvä porsas -hanke on selvittänyt toimialueensa terveysluokkiin kuulumattomien emakkosikaloiden porsasyskätilanteen lähes kokonaan (95 %). Porsasyskä löytyi 292 tilalta painottuen toimialueen sikatiheimmälle alueelle. Yskä on saneerattu hankkeen aikana 109 tilalta ja lisäksi hanke on tehnyt saneeraussuunnitelmia toteutettavaksi loppuvuonna 2003 ja vuoden 2004 aikana yhteesnä 38 tilalle. Nyt jäljellä on siis ilman saneeraussuunnitelmia 145 yskätilaa.
Hyvä porsas -hankkeen rahoituspäätös on voimassa 31.12.03 saakka. Koska päätöksen mukaista rahoitusta jää käyttämättä noin 94.000 €, ja toiminnan jatkumiselle on vahvat perusteet, hankkeelle haetaan jatkoaikaa vuodelle 2004. Työn kohteena ovat jäljelle jääneet porsasyskäiset, ilman saneerausohjelmaa olevat tilat.
Hankkeen vetäjät ovat lähestyneet kaikkia toiminta-alueen niitä kuntia ja kaupunkeja, joiden alueella porsasyskäisiä tiloja on ilman saneeraussuunnitelmia. Kuntarahoitusta on pyydetty hankkeen mahdolliselle jatkoajalle 25 euroa/yskäinen tila.
Liitteenä on taulukko, josta selviää kunnissa olevien saneeraussuunnitelmattomien yskätilojen määrä. Maaseutusihteeri Tuomo Leikkola on puoltanut hankkeeseen osallistumista.
Ehdotus:	Kunnanhallitus päättää osallistua Hyvä porsas -hankkeen jatkorahoitukseen 25 eurolla/yskäinen tila.
Tekninen lautakunta	222 §	28.10.2003
321 §	LAUSUNNON ANTAMINEN VAPO OY:N YMPÄRISTÖLUPAHAKEMUKSESTA
Tekninen ltk 222 §
Lounais-Suomen ympäristölupavirasto pyytää Jämijärven kunnan lausuntoa Vapo Oy:n ympäristölupahakemuksesta koskien seuraavia turvetuotantoalueita:
1. Mustakeidas - Saarikeitaan turvetuotantoalue
2. Vuorenpäänneva - Vatilähteennevan turvetuotantoalue
3. Lauttaneva - Haukkanevan turvetuotantoalue
Jämijärvelle on perustettu vuonna 1998 Jämijärven Puolesta-yhdistys. Sen tehtävänä / tavoitteena on järven tilan parantaminen. Järven tila on huomattavasti huonontunut aikana, jona turvetuotantoa on harjoitettu alueilla, joista vedet laskevat Jämijärveen.
Emme pidä suotavana, että Jämijärvi sekä Tykköönjärvi toimivat ns. turpeen laskeutusaltaina.
Järven kunnostusta suoritetaan mm. niitoin, ruoppauksin, vedenpinnan nostolla (rakentamalla pohjapato Jyllinjoen luusuaan). Ehkä tärkeimpänä toimenpiteenä on järveä kuormittavien päästöjen vähentäminen erityisesti maatalouden, haja-asutuksen ja turvetuotannon osalta.
Maatalouden osalta asiaan on hoidettu tehokkaasti mm. rakentamalla asianmukaiset lantalat, lannoitteiden ja ravinteiden käyttöä ohjaamalla sekä tekemällä ns. suojavyöhykkeitä ranta-alueille.
Haja-asutuksen osalta jätevesien käsittelyä ollaan parhaillaan tehostamassa ja on tehostettukin erilaisin puhdistusmenetelmin.
Ottaen huomioon sen, että Jämijärveen laskee vesiä useilta turvetuotantoalueilta, Jämijärven kunta katsoo, että hakemuksessa mainittujen alueiden vesien käsittelyn tulee tapahtua perustasoa tehokkaammin, jotta turvetuotantoon liittyvää vesistökuormitusta saadaan oleellisesti vähennettyä. Luvan saajalta edellytetään velvoitetarkkailua. Koska kuitenkaan kaikkea turvetuotannon haittaa järville ei voitane estää niin tästä syystä, mikäli lupa turvetuotannolle myönnetään, luvan saaja tulee velvoittaa osallistumaan Jämijärven ja Tykköönjärven kunnostukseen aiheuttamansa haitan mukaisesti.
Kysymyksessä olevan ja sen ympäristöalueen turvetuotannosta aiheutuva pohjavesien pilaantuminen ja korkeuksien laskeminen tulee estää.
KH 321 §
Ehdotus:	Kunnanhallitus päättää antaa asiasta teknisen lautakunnan esityksen mukaisen lausunnon.
322 §	ASEMAKAAVAN MUUTOS (KIRKKOTIE)
Maankäyttö- ja kaavoitustmk 5 §
Perusturvalautakunta	96 §
323 §	SOSIAALI- JA TERVEYDENHUOLLON VALTIONOSUUDEN TARKISTUKSEN TIETOON SAATTAMINEN
Perusturvaltk 96 §
Sosiaali- ja terveysministeriö on 28.8.2003 sosiaali- ja terveydenhuollon suunnittelusta ja valtionosuudesta annetun lain 39 §:n nojalla tarkistanut aikaisemmin kunnille myönnettyä sosiaali- ja terveydenhuollon käyttökustannusten valtionosuutta vuonna 2003. Syyskuun 1. päivänä 2003 voimaan tulevan tulevan sosiaali-ja terveydenhuollonvoimavaroja koskevanasetuksen mukaan kunnan omarahoitusosuutta vähennetään 21,84 eurolla asukasta kohti. Muutos johtuu siitä, että kuntien verojen aleneminen kompensoidaan kunnille korottamalla vastaavasti kuntien sosiaali- ja terveydenhuollon valtionosuutta, minkä johdosta valtionosuusprosenttia on erillisellä lailla korotettu.
Tarkistuksen mukainen valtionosuus on 2.991.005 €, kun se talousarviossa oli 2.949.800 € eli lisäystä tarkistuksessa on tullut 41.195 €.
Liitteenä 96.1. laskelma valtionosuudesta.
1. merkitä sosiaali- ja terveystoimen valtionosuuden tarkistuksen tietoon saatetuksi ja hyväksyä sen
2. saattaa tarkistus myöskin kunnanhallitukselle tiedoksi.
KH 323 §
Ehdotus:	Kunnanhallitus merkitsee perusturvalautakunnan päätöksen tiedokseen.
324 §	SUUNNITTELUTARVERATKAISU/SKÖNÖN SAFARIT OY
Skönön Safarit Oy on hakenut suunnittelutarveratkaisua varastorakennuksen rakentamiseksi omistamansa ns. Kiholan rakennuksen läheisyyteen. Asemapiirros on esityslistan liitteenä nro 324.1.
Kohde sijaitsee määräalalla Jämijärven kunnan Peijarinkylässä Kruunun Hämeenkangas 2-3 nimisestä tilasta.
Varaston kerrosala on 240 m² ja samassa yhteydessä on tarkoitus purkaa vanha n. 30 m²:n varasto.
Hankkeeseen liittyy myös ns. Kiholan rakennuksen peruskorjaustoimenpiteitä.
Alueella on vesijohto sekä umpikaivot jätevesille.
Naapureita on kuultu asiasta, eikä heillä ole ollut huomautettavaa hankkeesta.
Rakennuspaikka sijaitsee vireillä olevalla Jämin osayleiskaava-alueella. Osayleiskaavassa alue on osoitettu rakentamiseen.
Lisäksi alustavasti keskusteltu Jämin asemakaavan laajennus ulottuisi ko. alueelle. Hanke ei ole ristiriidassa tämänkään suunnitelman kanssa.
Ehdotus:	Kunnanhallitus päättää tehdä myönteisen päätöksen Skönön Safarit Oy:n hakeman suunnittelutarveratkaisun suhteen.
325 §	VAAKUNAN KÄYTTÖOIKEUS/JÄMIN JÄNNE
Timo Sorvali Jämin Jänteestä on ollut yhteydessä kunnanjohtajaan Jämijärven kunnan vaakunan saamisesta Jänteen urheiluasuihin. Kunta on pitkään tukenut seuran toimintaa ja seura haluaisi huomioida sen siten, että kunta saisi näkyvyyttä myös seuran asuteissa. Näkyvyys ei maksa kunnalle mitään.
Ehdotus:	Kunnanhallitus myöntää Jämijärven kunnan vaakunan käyttöoikeuden Jämin Jänne ry:lle heidän käyttämiinsä urheiluasuisteisiin.
Kunnanhallitus	111 §	31.03.2003
Kunnanhallitus	218 §	02.07.2003
326 §	KUNNAN EDUSTAJAN NIMEÄMINEN SATAKUNNAN PELASTUSLAITOKSEN POHJOIS-SATAKUNNAN TOIMIALUEEN TYÖRYHMÄÄN
KH 218 §
Kuntia on pyydetty nimeämään Satakunnan pelastuslaitoksen Pohjois-Satakunnan toimialueen työryhmään myös varajäsenen.
Ehdotus:	Kunnanhallitus nimeää Satakunnan pelastuslaitoksen Pohjois-Satakunnan toimialueen työryhmään varajäsenen.
Päätös:	Kunnanhallitus päätti yksimielisesti nimetä työryhmään varajäseneksi Tapio Rajalahden.
KH 326 §
Kunnanhallituksen puheenjohtaja Matti Leppihalme ilmoitti, että hän luopuu kiireidensä vuoksi Satakunnan pelastuslaitoksen Pohjois-Satakunnan toimialueen työryhmän jäsenyydestä. Samalla hän pyysi valitsemaan henkilön tilalleen.
Ehdotus: Kunnanhallitus nimeää edustajansa Satakunnan pelastuslaitoksen Pohjois-Satakunnan toimialueen työryhmään.
Päätös:	Kunnanhallitus päätti yksimielisesti nimetä edustajakseen Satakunnan pelastuslaitoksen Pohjois-Satakunnan toimialueen työryhmään Ritva Mäkelän. Varajäsenenä jatkaa Tapio Rajalahti.
327 §	TUOTANTO- JA MAINOSSOPIMUS/TAMPERE TV
Jämijärven kunnassa on ollut useita vuosia vireillä kunta- ja messuvideon tekeminen.
Neuvottelut ovat edenneet pisimmälle Tampere TV:n kanssa. Kokonaisuus pitää sisällään myös mainoskampanjan ja mainoksen tuottamisen. Kuntavideo esitetään myös 3 kertaa Tampere TV:ssä Kaikki tuotettava raakamateriaali jää kunnalle.
Sisältö ilmenee liitteestä. Liite nro 327.1.
Ehdotus:	Kunnanhallitus hyväksyy oheisen liitteen mukaisen tuotanto- ja mainossopimuksen.

References: §	17
 §	19
 §	28
 §
323
 §	31
 §	02